Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen Euroopan rautatieviraston perustamisesta /* SEK/2003/0754 lopull. - COD 2002/0024 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen Euroopan rautatieviraston perustamisesta 2002/0024 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen Euroopan rautatieviraston perustamisesta 1 TAUSTA Ehdotus Euroopan parlamentille ja neuvostolle (asiakirjat KOM(2002) 21 lopullinen - 2002/0022 (COD) KOM(2002) 22 lopullinen - 2002/0023 (COD) KOM(2002) 23 lopullinen - 2002/0024 (COD) KOM(2002) 25 lopullinen - 2002/0025 (COD)): // 25.1.2002 Euroopan talous- ja sosiaalikomitean lausunto: // 19.9.2002 Euroopan parlamentin lausunto ensimmäisessä käsittelyssä: // 14.1.2003 Komission muutettu ehdotus: // Ei ole Yhteinen kanta: // 25.6.2003 2 KOMISSION EHDOTUKSEN TARKOITUS Kyseessä on neljä toisiinsa liittyvää lainsäädäntöehdotusta: - Ehdotus direktiivin 91/440/ETY muuttamiseksi siten, että laajennetaan rautatieinfrastruktuurin käyttöoikeuksia rahtiliikennepalveluille jäsenvaltion sisällä ja nopeutetaan markkinoiden avautumista. - Ehdotus rautateiden turvallisuutta koskevaksi direktiiviksi, jossa määritellään turvallisuusjärjestelmän olennaiset osatekijät sekä infrastruktuurin hallinnon että rautatieyritysten osalta. Tarkoituksena on kehittää turvallisuutta koskeva yhteinen lähestymistapa ja ottaa käyttöön yhteinen turvallisuustodistusten myöntämistä, sisältöä ja voimassaoloa koskeva järjestelmä. Lisäksi aletaan soveltaa onnettomuustapausten teknisen tutkinnan riippumattomuutta koskevaa periaatetta kuten muillakin aloilla. - Ehdotus asetukseksi Euroopan rautatieviraston perustamisesta; viraston tehtävänä on antaa teknistä tukea yhteentoimivuutta ja turvallisuutta koskevalle työlle. Viraston tehtäväkenttään kuuluisi yhtäältä yhteisten turvallisuusnormien kehittäminen sekä turvallisuustason valvontajärjestelmän kehittäminen ja hallinta ja toisaalta yhteentoimivuuden teknisten eritelmien laadinta-, rekisteröinti- ja valvontajärjestelmän hallinta pitkällä aikavälillä. - Yhteentoimivuusdirektiivien 96/48/EY ja 2001/16/EY muuttaminen. Niiden muutosten lisäksi, joita edellä mainitut ehdotukset edellyttävät yhteentoimivuusdirektiiveihin, tarkoituksena on varmistaa, että soveltamisala on sama verkolla, jonka käyttöoikeuksia laajennetaan, ja verkolla, jolla yhteentoimivuussääntöjä tullaan soveltamaan. 3 YHTEISTÄ KANTAA KOSKEVAT HUOMAUTUKSET 3.3 Ehdotus Euroopan parlamentin ja neuvoston asetukseksi Euroopan rautatieviraston perustamisesta Euroopan parlamentin lausunnon huomioon ottaminen Euroopan parlamentin tärkeimmät tarkistukset, joihin komissio suhtautui myönteisesti, on sisällytetty yhteiseen kantaan muutamin toimituksellisin muutoksin, jotka eivät muuta niiden sisältöä. Neuvosto on muun muassa sisällyttänyt yhteiseen kantaan (3 artikla) Euroopan parlamentin esityksen rautatiealan edustuksesta viraston hallintoneuvostossa (lisäämällä sinne matkustajien edustajan) (tarkistukset 2, 5 ja 35) sekä työryhmissä (tarkistus 14). Neuvosto on kuitenkin täsmentänyt perusteet matkustajien edustajien kelpoisuudelle. Toisaalta neuvosto ei kuten parlamenttikaan ole hyväksynyt komission ehdottamaa hallintoneuvoston koostumusta, vaan päättänyt, että hallintoneuvostossa on edustajat kustakin jäsenvaltiosta kuten muissakin liikenteen alan virastoissa (26 artikla). Alan työntekijöiden edustajien suoran työryhmiin osallistumisen osalta neuvosto on pitänyt parempana komission alkuperäistä ehdotusta, jossa on kuulemista koskeva säännös (4 artikla). Sekä työmarkkinaosapuolten että asiakkaiden ja matkustajien kuulemista koskevia sääntöjä on kuitenkin vahvistettu. Komissio oli antanut tukensa parlamentin tarkistukselle 14, jossa esitettiin, että työntekijöiden edustajat voisivat (4 artiklassa säädetyn työmarkkinaosapuolten virallisen kuulemisen lisäksi) osallistua työryhmiin siltä osin kuin niissä käsitellään viraston työtä, jolla on suoria vaikutuksia alan työntekijöiden työolosuhteisiin, terveyteen ja turvallisuuteen. Neuvoston teksti on myös hyväksyttävissä siltä osin kuin kuulemisen sääntöjä on vahvistettu. Lisäksi yhteiseen kantaan on otettu pääpiirteissään tarkistukset, jotka koskevat pääjohtajan tehtäviä ja toimivaltaa (tarkistus 31, 30 artikla) ja nimittämistä (tarkistus 32, 31 artikla) sekä viraston tarkastuskäyntejä jäsenvaltioissa (tarkistus 37, 33 artikla). Rahoitusta ja talousarviota koskevien näkökohtien osalta on huomattava, että uuden varainhoitoasetuksen voimaantuloa 1. tammikuuta 2003 ei ole voitu kokonaisuudessaan ottaa huomioon, vaikka parlamentin tarkistukset olivatkin sensuuntaisia. Lisäksi virastoja koskevat uudet yleiset suuntaviivat ovat parhaillaan hyväksyttävinä [6]: komissio teki erillisvirastojen perustamissäädösten muuttamista koskevan ehdotuksen (KOM(2002) 406 lopullinen) sen jälkeen kun uusi varainhoitoasetus hyväksyttiin. Näin ollen on tarpeen yhtenäistää toisessa käsittelyssä viraston perustamista koskevan asetuksen säännökset suhteessa standardisäännöksiin, jotka silloin ovat jo käytettävissä. [6] Euroopan parlamentin lausunto ensimmäisessä käsittelyssä, 27. maaliskuuta 2003. Neuvosto ei ole sisällyttänyt yhteiseen kantaan komission hylkäämää ehdotusta kahden neuvoa-antavan komitean, yhden kansallisille turvallisuusviranomaisille ja toisen tutkintaelimille, perustamisesta (tarkistus 19), koska 3 artiklan uusi versio mahdollistaa niiden suoran osallistumisen viraston käynnistämään työhön. Lisäksi viraston tehtävänä on edistää näiden viranomaisten verkottumista niiden välisen yhteistyön helpottamiseksi. Viraston työkielien osalta neuvosto on sisällyttänyt yhteiseen kantaan (35 artikla) lentoturvallisuusvirastossa voimassa olevan tekstin eikä parlamentin ehdotusta (tarkistus 38). Neuvoston lisäämät uudet säännökset Neuvosto on halunnut laajentaa viraston toimivaltaa turvallisuuteen liittyvissä työtehtävissä toimivan henkilöstön työolosuhteiden osalta (12 artiklan e kohta). Komissio hyväksyy tämän lisäyksen. 4- PÄÄTELMÄT Komissio kannattaa yhteisen kannan tekstiä. Viraston osalta komissio haluaa kuitenkin kiinnittää huomion kaikkia erillisvirastoja koskeviin standardisäännöksiin, jotka hyväksytään lähitulevaisuudessa, kun uusi varainhoitoasetus on astunut voimaan. 5- KOMISSION LAUSUMAT Komissio kirjautti liikenneneuvoston 28. maaliskuuta 2003 pitämän kokouksen pöytäkirjaan seuraavan lausuman: - Komission aikomuksena on vuoden 2003 loppuun mennessä antaa Euroopan parlamentille ja neuvostolle junankuljettajien eurooppalaista ajokorttia koskeva ehdotus. Lisäksi komissio tukee kaikin puolin ja edistää perustamissopimuksen 139 artiklan mukaisesti Euroopan työmarkkinaosapuolten välisen vuoropuhelun osana tehtävää työtä, joka koskee junankuljettajien ja junahenkilökunnan ajo- ja lepoaikoja. - Komissio ilmoittaa, että Euroopan rautatieviraston lopullinen rahoitustarve riippuu ko. viraston toimivaltaa koskevasta selkeästä sopimuksesta neuvoston ja Euroopan parlamentin välillä. Tästä tarpeesta on tehty ensimmäinen arvio lainsäädäntöehdotuksen liitteenä olevassa rahoitusselvityksessä, ja komission on sisällytettävä se vuosittaisia talousarvioita koskeviin pyyntöihin, jotka se esittää budjettivallan käyttäjinä toimiville neuvostolle ja Euroopan parlamentille. Vuosia 2004-2006 koskeva tarkka rahoitustarve voidaan arvioida vasta yhteispäätösmenettelyn päätyttyä. - Turvallisuutta koskevan direktiivin 8 artiklan 4 ja 5 kohdassa vahvistetuilla järjestelyillä ei luoda ennalta hyväksymistä koskevaa järjestelmää.